# คาโอริ อีดะ
คาโอริ อีดะ  (เกิดวันที่ 8 สิงหาคม พ.ศ. 2524) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 1 ของมอร์นิงมูซูเมะ

 ประวัติการทำงาน 
คาโอริ อีดะ เข้าสู่วงการเพลงอย่างเป็นทางการครั้งแรกเมื่อปี พ.ศ. 2540 ในปีนั้นเธอได้เข้าร่วมการประกวดเพื่อคัดเลือกเป็นนักร้องเพลงร็อคของวง "ชารัม คิว" ซึ่งตำแหน่งที่เธอได้รับ คือตำแหน่งรองชนะเลิศเท่านั้น แต่หลังจากการประกวดได้เสร็จสิ้นลง สึงกุ (เทราดะ มิตสึโอะ) โปรดิวเซอร์และผู้ที่จัดการประกวดครั้งนี้ขึ้นมา ได้ให้โอกาสเธอและเพื่อนร่วมตำแหน่งรองชนะเลิศอีก 4 คน ซึ่งได้แก่ นัตสึมิ อาเบะ, ยูโกะ นากาซาวะ, อายะ อิชิงูโระ และอาซูกะ ฟูกูดะ ที่จะพิสูจน์ตนเองอีกครั้ง โดยสึงกุได้ตั้งข้อเสนอว่า ถ้าหากพวกเธอทั้ง 5 คนสามารถทำให้เพลงซิงเกิลที่ชื่อ "ไอโนะทาเนะ" (愛の種) ขายได้เป็นจำนวน 50,000 ชุดขึ้นไป ภายในระยะเวลา 5 วัน พวกเธอจะได้เข้ามาทำงานอยู่ในสังกัดเฮลโล! โปรเจกต์ ของสึงกุทันที ซึ่งผลปรากฏว่า พวกเธอสามารถบรรลุข้อเสนอของสึงกุได้ก่อนเวลาที่กำหนด 1 วัน เป็นผลให้สึงกุรับตัวเธอและเพื่อนอีก 4 คนมาเป็นศิลปินในสังกัดของเขา โดยจัดให้ทุกคนเข้าเป็นสมาชิกรุ่นแรกของกลุ่มนักร้องมอร์นิงมูซูเมะที่เพิ่งได้รับการก่อตั้งขึ้นอย่างเป็นทางการในขณะนั้น

หน้าที่ของเธอในมอร์นิงมูซูเมะ ส่วนมากคือเป็นผู้ร้องตำแหน่งแนวประสาน โดยเพลงในกลุ่มที่ถือเป็นสัญลักษณ์ของเธอคือเพลง "ยูเมะโนะนากะ" (夢の中) โดยเป็นเพลงที่ได้รับการบันทึกเอาไว้ในอัลบั้ม "เฟิสต์ไทม์" (First Time) ซึ่งเป็นผลงานอัลบั้มชุดแรกของกลุ่ม

การทำงานเพลงของอีดะมิได้หยุดอยู่ที่มอร์นิงมูซูเมะเท่านั้น โดยในปี พ.ศ. 2541 สึงกุได้นำอีดะเข้าไปอยู่ในกลุ่มนักร้องย่อยของมอร์นิงมูซูเมะที่ชื่อ "ทัมโปโปะ" ร่วมกับอายะ อิชิงูโระ และสมาชิกรุ่นที่ 2 ที่ชื่อว่า มาริ ยางูจิ โดยแนวเพลงของกลุ่มย่อยกลุ่มนี้ค่อนข้างจะต่างจากแนวเพลงของมอร์นิงมูซูเมะ ตรงที่มีจังหวะที่ช้ากว่าและมีเนื้อหาที่เป็นผู้ใหญ่มากกว่า (อีดะและเพื่อน ๆ ในกลุ่มได้ร่วมกันสร้างงานเพลงซิงเกิลกับทัมโปโปะเป็นจำนวน 4 เพลง กับอีก 1 อัลบั้มด้วยกัน)

แต่หลังจากที่อิชิงูโระได้อำลามอร์นิงมูซูเมะและทัมโปโปะไปในเดือนมกราคม พ.ศ. 2543 รูปแบบของทัมโปโปะที่เคยเป็นกลุ่มนักร้องสามคน ก็กลายสภาพเป็นกลุ่มนักร้องคู่ไปในทันที โดยที่ยังมีอีดะและยางูจิคอยขับเคลื่อนกลุ่มอยู่ จนกระทั่งสึงกุได้นำสมาชิกใหม่อีก 2 คนเข้ามาเพิ่ม นั่นคือ ไอ คาโงะ และริกะ อิชิกาวะ สมาชิกมอร์นิงมูซูเมะรุ่นที่ 4 ทำให้ทัมโปโปะกลับมาเป็นกลุ่มนักร้องแบบหลายคนอีกครั้ง

ในมอร์นิงมูซูเมะ หลังจากที่ยูโกะ นากาซาวะ เพื่อนร่วมรุ่นของเธอและหัวหน้ากลุ่มคนแรก ได้ ‘สำเร็จการศึกษา’ ออกไปในฤดูใบไม้ผลิของปี พ.ศ. 2544 อีดะก็ได้รับหน้าที่ให้เป็นหัวหน้ากลุ่มคนถัดมาจากนากาซาวะทันที เนื่องมาจากอายุของเธอที่มากกว่าสมาชิกใด ๆ ในกลุ่มขณะนั้น

และในปี พ.ศ. 2546 เมื่อมอร์นิงมูซูเมะต้องถูกแยกจากกันเป็น 2 กลุ่ม เพื่อความสะดวกแก่การตระเวนแสดงคอนเสิร์ตทั่วญี่ปุ่นนั้น อีดะก็ยังได้ทำหน้าที่เป็นหัวหน้าของหนึ่งในสองกลุ่มย่อยที่ชื่อ "มอร์นิงมูซูเมะ โอโตเมะกูมิ" (モーニング娘｡おとめ組) ด้วย

ในเดือนกรกฎาคม พ.ศ. 2545 ได้เกิดการเปลี่ยนแปลงตัวสมาชิกครั้งใหญ่ขึ้นในกลุ่มย่อยต่าง ๆ ของมอร์นิงมูซูเมะ ทั้งกลุ่มเพททีโมนิ มินิโมนิ และรวมไปถึงทัมโปโปะต่างได้รับประสบการณ์เช่นนี้เหมือนกันหมด สาเหตุก็เนื่องมาจากการ 'สำเร็จการศึกษา’ ของสมาชิกเก่าและการเข้ามาของสมาชิกใหม่ในมอร์นิงมูซูเมะนั่นเอง ด้วยเหตุนี้จึงมีผลทำให้อีดะรวมไปถึงมาริ ยางูจิ และไอ คาโงะ ต้องสละตำแหน่งสมาชิกในทัมโปโปไปด้วย

นอกจากมอร์นิงมูซูเมะและทัมโปโปะแล้ว อีดะยังได้มีโอกาสไปร่วมกลุ่มนักร้องผสมของเฮลโล! โปรเจกต์ 9 กลุ่มด้วยกัน ได้แก่ กลุ่มพังค์-ร็อคที่ชื่อ อาโออิโระ 7 (青色７, พ.ศ. 2543) กลุ่มนักร้องแนวโฟล์คซองที่ชื่อ 10-นิงมัตสึริ (１０人祭, พ.ศ. 2544) กลุ่ม โอโดรุ 11 (おどる♥１１, พ.ศ. 2545) กลุ่มนักร้องแนวสกา-พังค์ที่ชื่อ 11 วอเตอร์ (11WATER, พ.ศ. 2546) กลุ่ม เอช.พี. ออลสตาร์ส (H.P. All Stars, พ.ศ. 2547) และกลุ่ม พูริพูริพิงค์ (プリプリピンク, พ.ศ. 2548)

หลังจากที่เธอร้างราจะงานเป็นประเถทกลุ่ม เธอก็ได้เข้าทำงานในฐานะของศิลปินเดี่ยวทันที โดยเธอได้สร้างงานเดี่ยวของเธอเองเป็นจำนวน 2 อัลบั้ม ในภาษาฝรั่งเศส,ภาษากรีก และภาษาอิตาลี ซึ่งทั้งหมดเป็นผลงานนอกสังกัดเฮลโล! โปรเจกต์ ทั้งสิ้น นอกจากนั้น เธอยังได้สร้างเพลงซิงเกิลภาษาญี่ปุ่นแนวเมดิเตอเรเนียนออกมาอีก 2 เพลง ซึ่งแฟนเพลงชาวตะวันตกของมอร์นิงมูซูเมะและเฮลโล! โปรเจกต์ หลาย ๆ คน ต่างนิยามแนวเพลงทั้งสองนี้ว่าเป็นแนว “ยูโร-เอ็งกะ”

ต่อมาในวันพุธที่ 29 ธันวาคม พ.ศ. 2547 เธอได้สร้างงานอัลบั้มที่ 3 ออกมา โดยเป็นงานเพลงภาษาญี่ปุ่น และเป็นผลงานที่กลับเข้ามาสู่สังกัดเฮลโล! โปรเจกต์อีกครั้ง

ในวันอาทิตย์ที่ 30 มกราคม 2548 อีดะก็ ‘สำเร็จการศึกษา’ ออกไปจากมอร์นิงมูซูเมะ (ในฐานะสมาชิกรุ่นที่ 1 เป็นคนสุดท้ายในกลุ่ม) เพื่อที่จะทุ่มเทให้กับงานศิลปินเดี่ยวและงานศิลปะได้อย่างเต็มที่ โดยผู้ที่เข้ามารับหน้าที่หัวหน้ากลุ่มคนต่อมา คือมาริ ยางูจิ เพื่อนร่วมกลุ่มทัมโปโปะของเธอเอง

ในวันพุธที่ 21 ธันวาคมของปีเดียวกัน เธอได้ออกอัลบั้มที่สี่ซึ่งเป็นอัลบั้มแรกหลังจากที่เธอออกมาจากมอร์นิงมูซูเมะ ที่มีชื่ออัลบั้มว่า "แปลงเด'อามูร์ ~ไอกะอิปไป~" (Plein D’Amour ~Ai ga Ippai~ / プラン・ダムール～愛がいっぱい～) ซึ่งผลงานในอัลบั้มนี้มีทั้งเพลงภาษาญี่ปุ่นและเพลงที่นำมาร้องใหม่ตามภาษาถิ่นที่อยู่ในทวีปยุโรปอีกหลายเพลง

ช่วงต้นปี พ.ศ. 2550 อีดะก็ได้รับเลือกให้เป็นสมาชิกของกลุ่มนักร้อง "มอร์นิงมูซูเมะ ทันโจ้ 10 เน็งคิเน็นไต" (モーニング娘。誕生10年記念隊) ที่สร้างขึ้นมาเพื่อฉลองครบรอบ 10 ปีมอร์นิงมูซูเมะ โดยที่เธอได้ร่วมงานกับสมาชิกอีก 4 คน ได้แก่ นัตสึมิ อาเบะ, มากิ โกะโต, ริสะ นีงากิ และโคฮารุ คูซูมิ"Morning Musume at 10." Japan-Zone.com (January 12, 2007.)  ซึ่งเพลงที่มีชื่อว่า โบกูระกะอิกิรุ มายเอเชีย (僕らが生きるMY ASIA) เปิดตัวไปเมื่อวันที่ 24 มกราคมของปีเดียวกันนี้

ในปีพ.ศ. 2553 อีดะได้เข้าร่วมกลุ่มนักร้องหญิงที่มีชื่อว่า ดรีมมอร์นิ่งมูซูเมะ ซึ่งกลุ่มนี้จะมีสมาชิกที่เคยอยู่ใน มอร์นิ่งมูซูเมะ จำนวน 10 คน และปล่อยซิงเกิลแรกที่มีชื่อว่า "ชายน์นิง บัตเตอร์ฟลาย" (Shining Butterfly) ในวันที่ 15 กุมภาพันธ์ พ.ศ. 2555

 ชีวิตส่วนตัว 
วันศุกร์ที่ 6 กรกฎาคม พ.ศ. 2550 ตัวแทนของอีดะได้ประกาศว่า เธอกำลังตั้งครรภ์ 10 เดือนกับ "เค็นจิ" อดีตสมาชิกของกลุ่มนักร้อง 7 เฮาส์ (7 House) ซึ่งวงก่อตั้งขึ้นมาโดยสึงกุ โปรดิวเซอร์ของมอร์นิงมูซูเมะที่อีดะเป็นอดีตสมาชิก (ปัจจุบัน 7 เฮาส์ ได้ยุติการทำงานไปแล้ว) และกำลังจะเข้าพิธีวิวาห์ด้วยกัน โดยอีดะได้วางแผนที่จะยุติการทำงานต่าง ๆ หลังจากการตะเวนแสดงคอนเสิร์ต "มอร์นิงมูซูเมะ ทันโจ 10 เน็งคิเน็นไต คอนเสิร์ตทัวร์ 2007 นัตสึ ~แธงกิวมายเดียเรสต์~" (モーニング娘。誕生10年記念隊 2007夏 ～サンキュー My Dearest～) ระหว่างวันที่ 11 สิงหาคม ถึง 1 กันยายน พ.ศ. 2550 ผ่านพ้นไปแล้วJapan Rocks. "Kaori Iida pregnant, to marry former musician." Hello! Online "飯田圭織：元バンドメンバーと結婚　妊娠も ." mainichi-msn.co.jp "元モー娘・飯田圭織ができちゃった婚 ." Sponichi Annex "元モー娘リーダー飯田圭織できちゃった婚." nikkansports.com 

วันที่ 3 กุมภาพันธ์ พ.ศ. 2551 อีดะได้ประกาศข่าวดีถึงแฟนคลับว่า เธอได้คลอดลูกคนแรกเป็นเพศชายเมื่อวันที่ 22 มกราคม พ.ศ. 2551  แต่หลายเดือนต่อมา เมื่อวันที่ 28 พฤศจิกายน พ.ศ. 2551 อีดะได้มีประกาศข่าวเศร้าว่า ลูกชายคนแรกของเธอนั้นได้เสียชีวิตเมื่อวันที่ 27 กรกฎาคม พ.ศ. 2551 เนื่องจากภาวะไตวาย

วันที่ 25 ธันวาคม พ.ศ. 2555 อีดะได้เขียนประกาศข่าวดีผ่านเว็บบล็อกของเธอว่า เธอได้ตั้งครรภ์ลูกคนที่สอง ต่อมาในวันที่ 14 พฤษภาคม พ.ศ. 2556 อีดะเขียนประกาศผ่านเว็บบล็อกว่า เธอได้คลอดลูกคนที่สองเป็นเพศชาย

วันที่ 2 พฤษภาคม พ.ศ. 2560 อีดะได้ประกาศข่าวดีว่าเธอตั้งครรภ์ลูกคนที่สาม ต่อมาในวันที่ 19 กันยายน พ.ศ. 2560 เธอได้คลอดลูกคนที่สามเป็นเพศหญิง

 กลุ่มนักร้องที่ได้สังกัด 
 วงไอดอลของเฮลโล! โปรเจกต์
 มอร์นิงมูซูเมะ (พ.ศ. 2540 – พ.ศ. 2548)
 มอร์นิงมูซูเมะ ทันโจ จูเน็นคิเน็นไต (พ.ศ. 2550)
 มอร์นิงมูซูเมะ ทเวนทิเอ็ธ (พ.ศ. 2560 - พ.ศ. 2561)
 ยูนิตและวงแยกในมอร์นิงมูซูเมะ
 ทัมโปโปะ (พ.ศ. 2541 – พ.ศ. 2545)
 มอร์นิงมูซูเมะ โอโตเมะกูมิ (พ.ศ. 2546 – พ.ศ. 2547)
 เฮลโล! โปรเจกต์ ชัฟเฟิลยูนิท
 พ.ศ. 2543 : อาโออิโระเซเว็น
 พ.ศ. 2544 : จูนินมัตสึริ
 พ.ศ. 2545 : โอโดรุอีเลฟเว็น
 พ.ศ. 2546 : อีเลฟเว็นวอร์เตอร์
 พ.ศ. 2547 : เอช.พี. ออลสตารส์
 พ.ศ. 2548 : พุริพุริพิงค์

 ผลงาน 

 เพลงซิงเกิล 
 ชื่อเพลง  ชื่อภาษาญี่ปุ่น  วันที่วางจำหน่าย  ยอดขายสัปดาห์แรก (ชุด)  ยอดขายรวม (ชุด) อาเอเงกาอินิดากาเรเตะ  エーゲ海に抱かれて  4 กุมภาพันธ์ พ.ศ. 254710,69112,482 ดอร์ โนะมุโกเดะ เบลล์ กะนัตเตตะ  ドアの向こうでBellが鳴ってた  28 กรกฎาคม 25474,9046,422

 อัลบั้มเพลง 
 ชื่ออัลบั้ม  ชื่อภาษาญี่ปุ่น  วันที่วางจำหน่าย  ยอดขายสัปดาห์แรก (ชุด)  ยอดขายรวม (ชุด) โอซาวูริโอะ ~อาอิวะมัตเตะคูเรไน~  オサヴリオ～愛は待ってくれない～  23 เมษายน พ.ศ. 25468,13011,217 พาราดิโนเมะ ~โคอินิมิโวะยูดาเนเตะ~  パラディノメ～恋に身をゆだねて～  22 ตุลาคม พ.ศ. 25463,4254,463 อเวนิร์ ~มิไร~  アヴニール～未来～  29 ธันวาคม พ.ศ. 25475,1405,140 แปลงเด'อามูร์ ~ไอกะอิปไป~  プラン・ダムール～愛がいっぱい～  21 ธันวาคม พ.ศ. 25482,5042,504 ออนดาส (ONDAS)- 20 กรกฎาคม พ.ศ. 2559 - -

 ดีวีดี 
 ชื่อชุด  ชื่อภาษาญี่ปุ่น  วันที่วางจำหน่าย  หมายเหตุ เอเงะไค  エーゲ海  4 กุมภาพันธ์ พ.ศ. 2547  ผลงานร่วมกับโชโกะ ไอดะ โชนัน สเปเชียลไลฟ์ 2007 ~อะจิไซ~ ชุดที่ 6 อีดะ คาโอริ  湘南ＳＰＥＣＩＡＬ　ＬＩＶＥ ２００７～あじさい～Vol．6 飯田圭織  พ.ศ. 2550  -

 ภาพยนตร์ 
 ชื่อเรื่อง  ชื่อภาษาญี่ปุ่น  ช่วงเวลาที่ออกฉาย มอร์นิงคอป  モーニング刑事  พ.ศ. 2541 พินช์รันเนอร์  ピンチランナー  พ.ศ. 2543 โคอินุแดนโนะโมโนงาตาริ  仔犬ダンの物語  พ.ศ. 2545 กัทส์ อิชิมัตสึ ชูเอน โกจูโนโตะ  ガッツ石松主演 五重塔  พ.ศ. 2550 โคอิสุรุ เบนโตะ ดันชิ  恋する弁当男子  พ.ศ. 2554

 สมุดรวมภาพ 
 ชื่อชุด  ชื่อภาษาญี่ปุ่น  ปีที่วางจำหน่าย คาโอริ คาโอริ คาโอริ  かおりKAORI圭織  1 พฤษภาคม พ.ศ. 2545 เอเงะคาอิ ไอดะ โชโกะ & อีดะ คาโอริ ซาชินชุ  エーゲ海 相田翔子&飯田圭織写真集  4 กุมภาพันธ์ พ.ศ. 2547 เฮลโล! โปรเจกต์ ดิจิทัลบุ๊กส์ Vol.027 นากาซาวะ ยูโกะ, อีดะ คาโอริ & อาเบะ นัตสึมิ Vol. 2 -- เฮลโล! โปรเจกต์ 2005 วินเทอร์ ออล-สตาร์ ไดรันบุ ~อะ แฮปปี้นิวพาวเวอร์! อีดะ คาโอริ ซงสึเงียว สเปเชียล  オールスターズ大乱舞～飯田圭織卒業スペシャル～  16 มีนาคม พ.ศ. 2548

 สมุดรวมรูป/ภาพวาดศิลปะ 
 ชื่อชุด  ชื่อภาษาญี่ปุ่น  ปีที่วางจำหน่าย โคโกโระโนะซูเก็จจิบุกกุ  心のスケッチブック  พ.ศ. 2544 ไลอนโนะมารุจัง  ライオンのマルジャン  พ.ศ. 2545

 เรียงความ 
 ชื่อผลงาน  ชื่อภาษาญี่ปุ่น  ช่วงเวลาที่ปรากฏตัว พาราโนอิอะไดอารี  パラノイアダイアリー  พฤษภาคม พ.ศ. 2542 – มิถุนายน พ.ศ. 2544

 การปรากฏตัว 

 งานพากย์อนิเมะ 
 Pink no Bulldog ~Utau WAN WAN~ (พ.ศ. 2554) (พากย์เป็น โคโรโระ)

 รายการโทรทัศน์ 
 ASAYAN (พ.ศ. 2540 - พ.ศ. 2545)
 Idol wo Sagase (พ.ศ. 2542 - พ.ศ. 2545)
 Morning Musume no Heso (พ.ศ. 2543)
 Friday Night wa Onegai! Morning (フライデーナイトはお願い!モーニング) (พ.ศ. 2543)
 Hello! Morning (พ.ศ. 2543 - พ.ศ. 2548)
 Bishoujo Nikki II (พ.ศ. 2545)
 Futarigoto (二人ゴト) (พ.ศ. 2547)
 Majo-tachi no 22-ji (魔女たちの22時) (พ.ศ. 2553)
 Ii Tabi - Yume Kibun (いい旅・夢気分) (พ.ศ. 2554)
 U-gata TV (U型テレビ) (พ.ศ. 2554)

 ละครโทรทัศน์ 
 ชื่อเรื่อง  ชื่อภาษาญี่ปุ่น  ช่วงเวลาที่ปรากฏตัว ไทโย มูซูเมะ โตะ อุมิ  太陽娘と海  พ.ศ. 2541 โคจิระไดซังไชคาบุ  こちら第三社会部  พ.ศ. 2544 มิเคเนโกะ โฮลเมส โนะ ฮันไซกาคุ โกซา  三毛猫ホームズの犯罪学講座  พ.ศ. 2545 ซูกาคุ โจชิ กาคุเอน  数学♥女子学園  พ.ศ. 2555 ฮันโช ~เคย์ชิโจ อาซากะ ฮัน~ ได 6・7 วา  ハンチョウ〜警視庁安積班〜 第6・7話  พ.ศ. 2555

 ละครเวที 
 ชื่อเรื่อง  ชื่อภาษาญี่ปุ่น  ช่วงเวลาที่ปรากฏตัว ซามูไร บันกะ ~โบชู บากุมัตสึเฮน  SAMURAI挽歌～房州幕末編～  15 -
21 มีนาคม พ.ศ. 2554 โทริมากาชิ โปรดิวซ์ "ชิโมคิตะ ฮาโคนิวะ เฮรัทส์"  トリマカシproduce「下北箱庭HERATs」  31 สิงหาคม - 11 กันยายน พ.ศ. 2554

 มิวสิกวิดีโอ 
 Southern All Stars - Tengoku on the Beach (天国オン・ザ・ビーチ)

 ผลงานโฆษณา 
 Glico Mousse Pocky (พ.ศ. 2543)
 Fuku Musume Jouzou "Fuku Musume Kaori no Sake" (พ.ศ. 2546)
 FT Shiseido "Suibun Hair Pack Shampoo" (พ.ศ. 2546)
 Nihon Coca Cola "Georgia Gohoubi Break" (พ.ศ. 2553)
 Ribbon Napolin (พ.ศ. 2559)

 รายการทางอินเทอร์เน็ท 
 Hello! Project on FLETS (17th Hello! Project Chat) (第7回・ハロプロビデオチャット、ハロー!プロジェクト on フレッツ) (30 เมษายน พ.ศ. 2548)
 Hello! Project on FLETS (19th Hello! Project Chat) (第19回・ハロプロビデオチャット、ハロー!プロジェクト on フレッツ）(21 กรกฎาคม พ.ศ. 2548)

 รายการวิทยุ 
 ชื่อรายการ  ชื่อภาษาญี่ปุ่น/อังกฤษ  ช่วงเวลาที่ปรากฏตัว อีดะคาโอริ・คนยะโมะโคชิงจู!  飯田圭織・今夜も交信中!  เมษายน พ.ศ. 2544 - มีนาคม พ.ศ. 2546 จิจุไก ซาวนด์สโตรลล์  地中海 SOUND STROLL  เมษายน พ.ศ. 2548